DUOMENŲ TEIKIMO

ĮGALIOJIMŲ REGISTRUI ELEKTRONINIU BŪDU SUTARTIS

Nr.

Vilnius

Valstybės įmonė Registrų centras (toliau – Gavėjas), atstovaujama Konsultacijų centro vadovės Jurgitos Jakeliūnaitės, veikiančios pagal 2019 m. rugpjūčio 19 d. Valstybės įmonės Registrų centro generalinio direktoriaus įsakymą Nr. VE-398 (1.3 E) „Dėl pavedimo pasirašyti sutartis“ ir [įveskite notaro (-ų) biuro pavadinimą, notaro vardą, pavardę] (toliau – Notaras), toliau kiekvienas (-a) atskirai vadinamas (-a) Šalimi, o kartu vadinami (-os) Šalimis, sudarė šią Duomenų teikimo Įgaliojimų registrui elektroniniu būdu sutartį (toliau – Sutartis).

**I SKYRIUS**

**SUTARTIES DALYKAS**

* 1. Notaras, jo atstovas, kandidatas į notarus (asesorius), kitas teikti duomenis įgaliotas Notaro biuro darbuotojas (toliau – Notaro paskirti asmenys), Įgaliojimų registro nuostatuose, patvirtintuose Lietuvos Respublikos Vyriausybės 2010 m. gruodžio 15 d. nutarimu Nr. 1770 ,,Dėl Įgaliojimų registro reorganizavimo ir Įgaliojimų registro nuostatų patvirtinimo“ (toliau – Įgaliojimų registro nuostatai), nustatytais atvejais ir tvarka, naudodamasis Duomenų teikimo Įgaliojimų registrui internetine programa (toliau – ĮRIP), elektroniniu būdu teikia Gavėjui pranešimus apie patvirtintus įgaliojimus, įgaliojimų pakeitimą ir pasibaigimą (toliau – Duomenys), o Gavėjas įsipareigoja gautus Duomenis tvarkyti Lietuvos Respublikos teisės aktų ir Sutarties nustatyta tvarka.

**II SKYRIUS**

**DUOMENŲ TEIKIMO IR GAVIMO TEISINIS PAGRINDAS**

* 1. Duomenys teikiami vadovaujantis:
		1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas), 6 straipsnio 1 dalies c punktu;
		2. Lietuvos Respublikos civilinio kodekso 2.1381 straipsnio 1 ir 2 dalimis bei 2.147 straipsnio 2 dalimi;
		3. Lietuvos Respublikos notariato įstatymo 281 ir 51 straipsniais;
		4. Įgaliojimų registro nuostatų 23.1 papunkčiu, 27-28, 35 ir 38 punktais;
		5. Įgaliojimų registro objektų registravimo ir duomenų teikimo taisyklių, patvirtintų valstybės įmonės Centrinės hipotekos įstaigos direktoriaus 2016 m. birželio 16 d. įsakymu Nr. B1-74 „[Dėl Įgaliojimų registro objektų registravimo ir duomenų teikimo taisyklių patvirtinimo](https://www.e-tar.lt/portal/lt/legalAct/6af773a033c311e69cf5d89a5fdd27cc)“ (toliau - Įgaliojimų registro objektų registravimo ir duomenų teikimo taisyklės), 9 ir 14 punktais;
		6. Duomenų teikimo Įgaliojimų registrui elektroniniu būdu taisyklių, patvirtintų valstybės įmonės Centrinės hipotekos įstaigos direktoriaus 2016 m. birželio 16 d. įsakymu Nr. B1-75 „[Dėl Duomenų teikimo Įgaliojimų registrui elektroniniu būdu taisyklių patvirtinimo](https://www.e-tar.lt/portal/lt/legalAct/7959daf033c311e69cf5d89a5fdd27cc/sakWhmPSNe)“, 2 punktu.
	2. Duomenys gaunami vadovaujantis:
		1. Reglamento 6 straipsnio 1 dalies c punktu;
		2. Įgaliojimų registro nuostatų 9 punktu, 13.5 papunkčiu ir 24 punktu;
		3. Įgaliojimų registro objektų registravimo ir duomenų teikimo taisyklių 7 punktu.

**III SKYRIUS**

**DUOMENŲ NAUDOJIMO TIKSLAS**

Gavėjas, būdamas Įgaliojimų registro tvarkytoju, Įgaliojimų registro duomenis tvarko siekdamas įregistruoti notarų patvirtintus įgaliojimus ar įrašyti patvirtintų įgaliojimų pakeitimo duomenis, išregistruoti panaikintus įgaliojimus bei teikti Įgaliojimų registro nuostatuose nustatyta tvarka Įgaliojimų registro duomenis ir informaciją duomenų gavėjams.

**IV SKYRIUS**

**DUOMENŲ SAUGUMAS, TEIKIMO IR NAUDOJIMO TVARKA**

* 1. Gavėjas įsipareigoja:
		1. gautus Duomenis naudoti tik Sutarties 4 punkte numatytam Duomenų naudojimo tikslui;
		2. pasirašius Sutartį, per 3 (tris) darbo dienas suteikti Notarui ir Notaro paskirtiems asmenims, nurodytiems Sutarties priede „Notaro paskirtų asmenų sąrašas“, prieigą prie ĮRIP;
		3. suteikti Notarui ir Notaro paskirtiems asmenims teisę per ĮRIP teikti Įgaliojimų registrui Sutarties 1 punkte nurodytus Duomenis elektroniniu būdu;
		4. gavęs rašytinį Notaro prašymą ir užpildytą bei pasirašytą papildomą Sutarties priedą „Notaro paskirtų asmenų sąrašas“, kuriame Notaras nurodo tik papildomai paskirtus asmenis, per 3 (tris) darbo dienas suteikti papildomai Notaro paskirtiems asmenims prieigą prie ĮRIP;
		5. gavęs Notaro rašytinį prašymą sustabdyti ar panaikinti Notarui ar Notaro paskirtiems asmenims suteiktą prieigą prie ĮRIP, nedelsdamas sustabdyti ar panaikinti Notaro ar Notaro paskirto asmens turimą prieigą prie ĮRIP;
		6. gavęs Duomenis elektroniniu būdu, atlikti Įgaliojimų registro nuostatuose ir Įgaliojimų registro objektų registravimo ir duomenų teikimo taisyklėse nustatytus veiksmus;
		7. Sutartyje nurodytus Notaro ir Notaro paskirtų asmenų pateiktus asmens duomenis naudoti vadovaujantis Reglamento, Lietuvos Respublikos asmens duomenų teisinės apsaugos įstatymo, Įgaliojimų registro nuostatų ir Duomenų subjektų teisių įgyvendinimo tvarkant asmens duomenis Lietuvos Respublikos teisingumo ministerijos valdomuose registruose ir valstybės informacinėse sistemose tvarkos aprašo, patvirtinto Lietuvos Respublikos teisingumo ministro 2020 m. birželio 25 d. įsakymu Nr. 1R-181 „Dėl Duomenų subjektų teisių įgyvendinimo tvarkant asmens duomenis Lietuvos Respublikos teisingumo ministerijos valdomuose registruose ir valstybės informacinėse sistemose tvarkos aprašo patvirtinimo“ nuostatomis;
		8. konsultuoti Notarą ir Notaro paskirtus asmenis Duomenų teikimo Įgaliojimų registrui elektroniniu būdu klausimais;
		9. užtikrinti ĮRIP veikimą, kai Notaro ir Notaro paskirtų asmenų kompiuterinėse darbo vietose yra ši programinė įranga: „Internet Explorer 8.0“ (arba naujesnė versija) arba „Mozilla Firefox 3.6“ (arba naujesnė versija) interneto naršyklė su „JavaScript“ palaikymu, „Adobe Reader 9“ (arba naujesnė versija), „Microsoft Word 2003“ (arba naujesnė versija);
		10. užtikrinti Sutartimi gaunamų Duomenų saugą, vadovaudamasis Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“ ir kitais Įgaliojimų registro duomenų saugą reglamentuojančiais teisės aktais, nuo jų gavimo momento;
		11. užtikrinti, kad jo darbuotojai, kurie tvarko asmens duomenis, yra pasirašytinai supažindinti su pareiga saugoti asmens duomenų paslaptį ir yra įsipareigoję užtikrinti asmens duomenų konfidencialumą;
		12. laikytis Sutartyje numatytų Duomenų naudojimo sąlygų ir tvarkos, tinkamai, kokybiškai ir laiku vykdyti įsipareigojimus, numatytus Sutartyje ir kituose Lietuvos Respublikoje galiojančiuose teisės aktuose.
	2. Notaras įsipareigoja:
		1. Gavėjui teikti Duomenis Lietuvos Respublikoje galiojančių teisės aktų ir Sutarties nustatyta tvarka ir sąlygomis;
		2. apmokėti Gavėjui už Duomenų registravimą Įgaliojimų registre Sutarties V skyriuje ,,Apmokėjimas ir atsiskaitymo tvarka“ nustatyta tvarka;
		3. jungtis prie ĮRIP per universalią elektroninio identifikavimo platformą *iPasas* adresu *https://www.ipasas.lt/* elektroninio autentifikavimo paslaugos priemonėmis (mobiliuoju elektroniniu parašu, kriptografine USB laikmena, lustine kortele ar kitomis priemonėmis, nurodytomis interneto svetainėje [*https://www.ipasas.lt/*](https://www.ipasas.lt/)). Notaro ir Notaro paskirti asmenys turi pasirinkti norimą autentifikavimosi būdą ir vadovautis tolimesniais nurodymais, kurie priklauso nuo pasirinkto autentifikavimosi būdo. Sėkmingai autentifikavus suteikiama teisė dirbti su ĮRIP;
		4. užtikrinti, kad Notaro paskirti asmenys suteikta prieiga prie ĮRIP naudotųsi asmeniškai ir ji nebūtų perduota ar kitaip perleista tretiesiems asmenims;
		5. nedelsiant pranešti Gavėjui apie Notaro ar Notaro paskirto asmens elektroninio autentifikavimo paslaugos priemonių praradimą ar kitas aplinkybes, dėl kurių autentifikavimo paslaugos priemonėmis gali pasinaudoti tretieji asmenys;
		6. nedelsiant pranešti Gavėjui apie Notarui ar Notaro paskirtam asmeniui automatiškai sustabdytas prieigos teises prie ĮRIP;
		7. nedelsiant raštu informuoti apie Notaro įgaliojimų sustabdymą ir įgaliojimų sustabdymo panaikinimą;
		8. nedelsiant raštu informuoti Gavėją apie Sutarties priede „Notaro paskirtų asmenų sąrašas“ nurodytų asmenų pasikeitimus;
		9. raštu informuoti Gavėją apie Notaro įgaliojimų pasibaigimą, likus ne mažiau kaip 3 (trims) darbo dienoms iki įgaliojimų pasibaigimo;
		10. per 5 (penkias) darbo dienas raštu informuoti apie adreso ir kitų duomenų, nurodytų šioje Sutartyje, pasikeitimą;
		11. užtikrinti, kad Notaro paskirti asmenys tvarkytų fizinių asmenų duomenis vadovaudamiesi Reglamentu ir Lietuvos Respublikos asmens duomenų teisinės apsaugos įstatymo nuostatomis;
		12. Įgaliojimų registro nuostatų nustatyta tvarka informuoti Gavėją apie jam perduotų neteisingų, neišsamių ar netikslių Duomenų ištaisymą nedelsiant, bet ne vėliau kaip per 5 (penkias) darbo dienas nuo tokių Duomenų ištaisymo;

įvykus asmens duomenų saugumo pažeidimui, Gavėjo prašymu, padėti nustatyti pažeidimo pobūdį, priežastis bei teikti kitą informaciją, numatytą Reglamento 33 straipsnio 2 dalyje, kiek tai susiję su Sutartyje numatytų duomenų teikimu;

* + 1. tinkamai, kokybiškai ir laiku vykdyti įsipareigojimus, numatytus Sutartyje ir kituose Lietuvos Respublikoje galiojančiuose teisės aktuose.
	1. Sustabdžius Notaro įgaliojimus, Gavėjas įgaliojimų sustabdymo laikotarpiu panaikina Notarui ir Notaro paskirtiems asmenims suteiktas teises naudotis ĮRIP programa.
	2. Apie ĮRIP veikimo, Duomenų teikimo nesklandumus Notaras ar Notaro paskirti asmenys informuoja Gavėją tel. (8 5) 268 8262 arba per Gavėjo interneto svetainę https://info.registrucentras.lt/.
	3. Notaras kiekvienu konkrečiu atveju prisiima atsakomybę už savo arba Notaro paskirtų asmenų per ĮRIP programą Įgaliojimų registrui perduotų Duomenų teisingumą ir išsamumą.
	4. Notarui arba Notaro paskirtam asmeniui pranešus apie prarastas elektroninio autentifikavimo paslaugos priemones ir (arba) galimą jų konfidencialumo pažeidimą, Gavėjas, patikrinęs Notaro arba Notaro paskirto asmens tapatybę (tikrinamas vardas, pavardė ir kiti asmenį apibūdinantys duomenys, įregistruoti Gavėjo sistemoje), nedelsdamas sustabdo atitinkamas Notaro ar Notaro paskirto asmens prieigos teises. Prieigos teisė Notarui ar Notaro paskirtiems asmenims atnaujinama ar suteikiama iš naujo tik gavus rašytinį Notaro prašymą.
	5. Notarui arba Notaro paskirtam asmeniui, Sutarties 8 punkte nustatyta tvarka, pranešus apie automatiškai sustabdytas prieigos teises dėl nesėkmingų bandymų prisijungti prie ĮRIP, Gavėjas prieigos teises atnaujina, patikrinęs Notaro arba Notaro paskirto asmens tapatybę (tikrinamas vardas, pavardė ir kiti asmenį apibūdinantys duomenys, įregistruoti Gavėjo sistemoje). Jei Notaro ar Notaro paskirto asmens prieigos teisės prie internetinės programos automatiškai sustabdomos daugiau kaip kartą per dieną, prieigos teisės atnaujinamos tik gavus rašytinį Notaro ar Notaro paskirto asmens prašymą.
	6. Notaro rašytiniai prašymai suteikti, atnaujinti ar panaikinti prieigos teises prie ĮRIP programos, taip pat papildomas (-i) Sutarties priedas (-ai) „Notaro paskirtų asmenų sąrašas“, gali būti pateikti asmeniškai, atsiųsti paštu ar pateikti elektroniniu būdu, kai pasirašyti saugiu elektroniniu parašu, atitinkančiu Lietuvos Respublikos elektroninio parašo įstatyme nustatytus reikalavimus.

**V SKYRIUS**

**APMOKĖJIMAS IR ATSISKAITYMO TVARKA**

* 1. Duomenys Įgaliojimų registre registruojami atlygintinai. Atlyginimas už Duomenų registravimą Įgaliojimų registre yra nustatytas:
		1. Lietuvos Respublikos valstybės informacinių išteklių valdymo įstatymo 25 straipsnio 3 dalimi;
		2. Lietuvos Respublikos Vyriausybės 2020 m. liepos 8 d. nutarimu Nr. 763 ,,Dėl Atlyginimo už valstybės įmonės Registrų centro tvarkomų registrų objektų registravimą, šių registrų ir Nekilnojamojo turto kadastro duomenų, informacijos, dokumentų ir (ar) jų kopijų tvarkymą dydžių sąrašo patvirtinimo“ (toliau – Nutarimas). Pasikeitus Nutarimui ir nustačius naujus įkainius (ar įsigaliojus naujiems teisės aktams, reglamentuojantiems atlyginimo dydžius), Notaras įsipareigoja mokėti Gavėjui vadovaujantis galiojančių teisės aktų nuostatomis, t. y. už Duomenų registravimą Įgaliojimų aktų registre mokėti pagal pakeistus (ar nustatytus naujus) atlyginimo dydžius;
		3. Įgaliojimų registro nuostatų 56 punktu.
	2. Kiekvieno einamo mėnesio pradžioje PVM sąskaitos faktūros už praėjusį mėnesį atliktą Duomenų registravimą Įgaliojimų registre skelbiamos Gavėjo interneto puslapyje <https://www.registrucentras.lt/usr/sf.php>, paštu nesiunčiamos. Apie PVM sąskaitos faktūros paskelbimą nurodytame interneto puslapyje elektroniniu paštu informuojami asmenys, kuriems suteikiama teisė peržiūrėti PVM sąskaitas faktūras, nurodyti Sutarties priede „Notaro paskirtų asmenų sąrašas“.
	3. Notaras PVM sąskaitą faktūrą turi apmokėti per 14 (keturiolika) dienų nuo jos pateikimo Notarui dienos.
	4. Notarui per 30 (trisdešimt) kalendorinių dienų nuo sąskaitos – faktūros gavimo dienos neapmokėjus sąskaitos – faktūros, Gavėjas turi teisę be atskiro įspėjimo sustabdyti paslaugos teikimą. Paslaugos teikimas atnaujinamas Notarui apmokėjus PVM sąskaitą – faktūrą.
	5. Laiku neapmokėjęs pateiktos PVM sąskaitos faktūros, Notaras moka 0,04 procento dydžio delspinigius nuo neapmokėtos sumos už kiekvieną uždelstą dieną.
	6. Vadovaujantis Įgaliojimų registro nuostatų 57 punktu įgaliojimai iš Įgaliojimo registro išregistruojami neatlygintinai.

**VI SKYRIUS**

**ATSAKOMYBĖ IR GINČŲ SPRENDIMO TVARKA**

* 1. Nė viena Šalis neturi teisės pavesti Sutartį vykdyti tretiesiems asmenims.
	2. Už Sutarties įsipareigojimų nevykdymą arba netinkamą vykdymą Šalys atsako Lietuvos Respublikoje galiojančių teisės aktų nustatyta tvarka.
	3. Bet kokie nesutarimai ar ginčai, kylantys tarp Šalių dėl Sutarties, sprendžiami derybų būdu, o jeigu tokiu būdu ginčų išspręsti nepavyksta, jie sprendžiami Lietuvos Respublikos teisme, vadovaujantis Lietuvos Respublikoje galiojančiais įstatymais ar kitais teisės aktais.

**VII SKYRIUS**

**TAIKYTINA TEISĖ**

* 1. Sutarčiai ir kitiems Šalių tarpusavio santykiams, neaptartiems Sutartyje, taikoma Lietuvos Respublikos teisė.

**VIII SKYRIUS**

**SUTARTIES KEITIMO IR PAPILDYMO TVARKA**

* 1. Visi Sutarties pakeitimai ir papildymai, išskyrus Sutarties 24 ir 25 punktuose numatytus atvejus, bus daromi tarp Šalių pasirašant papildomus susitarimus dėl Sutarties keitimo ar papildymo, kurie tampa neatskiriama Sutarties dalimis.
	2. Gavėjas turi teisę vienašališkai keisti Sutartyje nurodytas Duomenų teikimo ir naudojimo tvarką ir (ar) sąlygas, pranešdamas Notarui apie tai prieš 30 (trisdešimt) kalendorinių dienų (interneto puslapyje [www.registrucentras.lt](http://www.registrucentras.lt) ir (ar) elektroniniu paštu Sutarties XII skyriuje „Šalių rekvizitai“ nurodytu elektroninio pašto adresu) iki duomenų teikimo ir naudojimo tvarkos ir (ar) sąlygų pasikeitimo.
	3. Pasikeitus Sutartyje nurodytų teisės aktų nuostatoms, taip pat Sutarties 13 ir 24 punktuose numatytais atvejais, Sutartis nekeičiama, o taikomos aktualios teisės aktų nuostatos arba Gavėjo vienašališkai pakeista duomenų teikimo ir naudojimo tvarka ir (ar) sąlygos, apie kurias Gavėjas praneša Notarui Sutarties 24 punkte nustatyta tvarka.
	4. Visi Sutarties pakeitimai ir papildymai įsigalioja nuo jų pasirašymo dienos, jeigu juose nenumatyta vėlesnė įsigaliojimo data.
	5. Visi Sutarties pakeitimai ir papildymai laikomi neatskiriama Sutarties dalimi.

 **IX SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

* 1. Nė viena iš Sutarties Šalių neatsako už bet kurios savo prievolės neįvykdymą ar dalinį neįvykdymą, jeigu ji įrodo, kad prievolė neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šioms aplinkybėms ar pasekmėms atsirasti.
	2. Įvykus nenugalimos jėgos (force majeure) aplinkybėms, Sutarties Šalys vadovaujasi Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
	3. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, taip pat pranešti apie galimą Sutartyje numatytų įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.
	4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento, arba jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**X SKYRIUS**

 **SUTARTIES GALIOJIMAS IR NUTRAUKIMAS**

* 1. Sutartis įsigalioja nuo jos pasirašymo dienos ir galioja neterminuotai. Jeigu Sutartis Šalių pasirašoma ne tą pačią dieną, laikoma, kad Sutartis įsigalioja tą dieną, kai ją pasirašo antroji Šalis.
	2. Įsigaliojus Sutarčiai, netenka galios Šalių anksčiau sudaryta sutartis dėl Duomenų teikimo Įgaliojimų registrui (jei tokia sutartis buvo sudaryta).
	3. Sutartis pasibaigia, kai:
		1. Sutartis nutraukiama Šalių sutarimu;
		2. Sutartis nutraukiama vienašališkai Sutarties 35 punkte nustatyta tvarka;
		3. netekus galios teisės aktams, reglamentuojantiems Šalių teisę teikti ar gauti Duomenis arba kitais atvejais, įskaitant, bet neapsiribojant, Šalies bankrotą, reorganizavimą, likvidavimą, veiklos apribojimą, dėl kurių Notaras netenka teisės tvarkyti ir teikti Duomenis, o Gavėjas gauti ir tvarkyti Duomenis. Sutartis šiuo atveju laikoma pasibaigusia nuo dienos, kai atsiranda šiame papunktyje numatytos aplinkybes, apie kurias viena Sutarties Šalis privalo nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo, informuoti kitą Šalį.
	4. Sutarties nutraukimo vienašališkai sąlygos ir tvarka:
		1. Šalis gali nutraukti Sutartį nesant Sutarties sąlygų pažeidimo, raštu įspėjusi kitą Šalį prieš 30 (trisdešimt) kalendorinių dienų. Laikoma, kad Sutartis nutraukta po 30 (trisdešimt) kalendorinių dienų nuo tokio pranešimo pateikimo dienos;
		2. Šalis gali nutraukti Sutartį kitai Šaliai nevykdant ar netinkamai vykdant sutartinius įsipareigojimus, raštu įspėjusi kitą Šalį prieš 10 (dešimt) darbo dienų. Laikoma, kad Sutartis nutraukta po 10 (dešimt) darbo dienų nuo tokio pranešimo pateikimo dienos.
	5. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
	6. Sutarties nutraukimas nepanaikina Šalies teisės reikalauti atlyginti nuostolius, atsiradusius dėl Sutarties neįvykdymo, bei netesybas, taip pat neturi įtakos ginčų nagrinėjimo tvarką nustatančių Sutarties sąlygų, taip pat sąlygų, susijusių su atsakomybe tarp Šalių, atsiskaitymais pagal Sutartį bei kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.

**XI SKYRIUS**

**BAIGIAMOSIOS NUOSTATOS**

* 1. Visi pranešimai, sutikimai ar kita informacija (toliau – pranešimas) pagal Sutartį turi būti sudaromi raštu. Jie gali būti įteikiami asmeniškai ar siunčiami elektroniniu paštu arba registruotu paštu, kiekvienu atveju išsiunčiant Šalių Sutartyje nurodytais adresais ar elektroniniu paštu.
	2. Jei pranešimas siunčiamas elektroniniu paštu, laikoma, kad jį Šalis gavo tą pačią dieną, jei jis buvo išsiųstas darbo dieną iki darbo valandų pabaigos, arba kitą darbo dieną, jei jis buvo išsiųstas nedarbo dieną arba pasibaigus darbo valandoms. Jei pranešimas siunčiamas paštu, laikoma, kad jį adresatas gavo po 5 (penkių) darbo dienų nuo išsiuntimo.
	3. Šalys įsipareigoja per 5 (penkias) darbo dienas raštu informuoti viena kitą apie Sutartyje nurodytų banko ir kitų rekvizitų pasikeitimus. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti remiantis paskutiniais jai žinomais rekvizitais, neatitinka Sutarties sąlygų arba kad ji negavo pranešimų, siųstų pagal tuos rekvizitus.
	4. Sutartis sudaryta dviem egzemplioriais, turinčiais vienodą teisinę galią, po vieną egzempliorių kiekvienai Šaliai.
	5. Sutarties priedas „Notaro paskirtų asmenų sąrašas“ yra neatskiriama Sutarties dalis.

**XII SKYRIUS**

**ŠALIŲ REKVIZITAI IR PARAŠAI**

|  |  |
| --- | --- |
| **Gavėjas** | **Notaras** |
| **Valstybės įmonė Registrų centras** | [įrašykite notaro (-ų) biuro pavadinimą, notaro vardą, pavardę] |
| Juridinio asmens kodas 124110246PVM mokėtojo kodas LT241102419 |  |
| Buveinė Lvivo g. 25-101, 09320 Vilnius | Adresas [įveskite adresą] |
| El. p. versloklientai@registrucentras.ltTel. (8 5) 262 2222 | El. p. [įveskite el. pašto adresą]Tel. [įveskite telefono numerį]Faks. [įveskite fakso numerį] |
| A. s. LT477044060005572969AB SEB bankas, banko kodas 70440 A. s. LT944010042400050387„Luminor Bank“, AB, banko kodas 40100A. s. LT677300010095519600„Swedbank“, AB, banko kodas 73000 | [įveskite banko pavadinimą, banko kodą] |
| **Konsultacijų centro vadovė** Jurgita Jakeliūnaitė |  | [įveskite pareigas, vardą, pavardę] |
| \_\_\_\_\_\_\_\_\_\_\_\_\_\_\_\_\_\_\_\_(Parašas) A. V. |  | \_\_\_\_\_\_\_\_\_\_\_\_\_\_\_\_\_\_\_(Parašas) A. V. |
|  |
|  |
| 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. |  | [pasirinkite sutarties sudarymo dienos datą iš kalendoriaus] |

Duomenų teikimo Įgaliojimų registrui

elektroniniu būdu sutarties Nr. \_\_\_\_\_\_\_\_

priedas

**NOTARO PASKIRTŲ ASMENŲ SĄRAŠAS**

|  |  |  |  |  |  |
| --- | --- | --- | --- | --- | --- |
| Eil. Nr. | Vardas, pavardė | Pareigos | Telefonas | El. paštas | Rolė\* |
|  |  |  |  |  |  |

Asmuo (-enys), kuriam (-iems) suteikiama teisė peržiūrėti PVM sąskaitas faktūras:

|  |  |  |  |  |
| --- | --- | --- | --- | --- |
| Eil. Nr. | Vardas, pavardė | Pareigos | Telefonas | El. paštas |
|  |  |  |  |  |

Atsakingas asmuo\*\*[\_\_\_\_\_\_\_\_\_\_\_\_\_\_\_\_\_\_\_\_\_\_\_\_], el. paštas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_]

\* **Rolė „Notaro padėjėjas“** suteikia teisę užpildyti ir išsaugoti pranešimus apie įgaliojimo patvirtinimą, pakeitimą ar pasibaigimą. **Rolė „Notaro padėjėjas 2“** suteikia teisę užpildyti, išsaugoti ir perduoti pranešimus apie įgaliojimo patvirtinimą, pakeitimą ar pasibaigimą. **Sąraše įrašant Notarą, rolė ties juo nenurodoma.**

|  |
| --- |
| [Notaro (-ų) biuro pavadinimas, notaro vardas, pavardė]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Parašas) 20\_\_ m. \_\_\_\_\_\_\_\_\_\_\_\_\_\_\_ \_\_\_ d.  |

*\*\** Nurodoma, jei duomenų vartotojų sąraše yra daugiau nei vienas duomenų vartotojas.